Okresná prokuratúra Revúca 
SNP 1370/1A, 050 01 Revúca 	

Sp. zn. : 1 Pv 224/12/6608	Revúca, 8.11.2012
EEČ : 2-48-44-2012

U Z N E S E N I E

Trestná vec:	obvinený XXXXX 
Zločin:	Sexuálne zneužívanie podľa § 201 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Revúca
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že v období od 18.06.2012 do 25.06.2012 v rodinnom dome č. 13 v obci Levkuška, okres Revúca sexuálne zneužíval mal. XXXXX, nar. XXXXX v XXXXX, trvale bytom XXXXX, okr. Revúca tým spôsobom, že na posteli, v ktorej ležal s maloletou XXXXX bez akéhokoľvek násilia jej každý večer rukou prechádzal po jej tele tým spôsobom, že hladkal jej tvár, prsia, brucho, stehná, zadok, bozkával ju na ústa, pričom jeden krát jej hladkal rukou pošvu a jeden prst svojej ruky strčil do jej pošvy, taktiež jeden krát s maloletou XXXXX vykonal bez akéhokoľvek násilia pohlavný styk tým spôsobom, že jej stiahol nohavičky, ľahol si na ňu a vsunul pohlavný úd do jej pošvy, pričom mal vedomosť o tom, že maloletá XXXXX nedovŕšila 15. rok svojho veku a navštevuje Základnú škodu v Gemerskej Vsi,
lebo je nepochybné, že sa nestal skutok, pre ktorý sa vedie trestné stíhanie.
Odôvodnenie:
	Uznesením vyšetrovateľa PZ, Odboru kriminálnej polície, Okresného riaditeľstva PZ v Revúcej sp. zn. ORP-206/KP-RA-2012 zo dňa 27.06.2012 bolo vznesené obvinenie XXXXX za zločin sexuálneho zneužívania podľa § 201 ods. 1 Trestného zákona na tom skutkovom základe, ako je to uvedené vo výrokovej časti tohto uznesenia. 
 
Počas vyšetrovania boli vypočutí obvinený XXXXX, opatrovník poškodenej XXXXX, maloletá XXXXX, XXXXX, XXXXX, XXXXX, XXXXX, bol vypracovaný znalecký posudok na maloletú XXXXX, boli zabezpečené správy a listinné dôkazy.  
	
XXXXX bolo vznesené obvinenie vyšetrovateľom na základe výpovede maloletej XXXXX zo dňa 27.06.2012, ktorá vo svojej výpovedi popísala ako ju sexuálne zneužíval XXXXX, taktiež bola zabezpečená lekárska správa s ktorej vyplývalo, že maloletá už nie je panna.    

Obvinený XXXXX poprel spáchanie skutku a viac k veci neuviedol.   

Po vznesení obvinenia maloletá XXXXX zmenila výpoveď, vo výpovedi zo dňa 16.08.2012 uviedla, že v predchádzajúcej výpovedi klamala, uviedla, že nie je pravda, že by ju XXXXX obchytkával, obťažoval a ani nemal s ňou pohlavný styk. Taktiež uviedla, že už nie je panna lebo už mala chlapca ale meno nechcela uviesť. Ďalší vo veci vypočutý svedkovia využili svoje právo a vo veci nevypovedali. Vo veci bol vypracovaný znalecký posudok z odboru psychológia na maloletú XXXXX ktorého záveroch znalkyňa uvádza, že vzhľadom na nezrovnalosti vo výpovediach, v ich detailoch a rozpory v popisoch udalostí maloletou svedčia skôr o nevierohodnosti jej výpovedí a jej výpovede pôsobia skôr dojmom, že sú vykonštruované.     

Vzhľadom k tomu, že po vznesení obvinenia XXXXX, došlo k zmene rozhodujúcej výpovede, a ďalší svedkovia využili svoje právo a vo veci odopreli vypovedať, neexistuje žiaden dôkaz, ktorý by preukazoval, že skutok sa stal. 

Vzhľadom na dôkaznú situáciu, kedy po vznesení obvinenia nie je žiaden dôkaz, ktorý by preukazoval, že sa stal skutok, pričom boli vykonané všetky dostupné dôkazné prostriedky, je bez akýchkoľvek pochybností preukázané, že skutok právne posúdený ako zločin sexuálneho zneužívania podľa § 201 ods. 1 Trestného zákona sa nestal. 

	Vzhľadom na vyššie uvedené skutočnosti som rozhodol tak, ako je to uvedené vo výrokovej časti tohto uznesenia.
Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Juraj Rybár
prokurátor